Stærsta bólusetningarvikan til þessa er runnin upp og stríður straumur fólks á leið í Laugardalshöll í Reykjavík. Þar er verið að bólusetja fólk með undirliggjandi sjúkdóma og heilbrigðisstarfsfólk með Pfizer, alls tíu þúsund manns í dag. Um helmingurinn fær fyrri sprautuna en hinn helmingurinn gengur út, því sem næst fullbólusettur.
Þegar inn í salinn er komið blasir við mannhaf, það er setið á 422 stólum og við og við er kallað, þá stendur heila röðin upp sem einn maður og gengur út úr salnum. Lögreglumaður við innganginn segir fólki til og það þarf ekki að sitja lengi til að læra möntruna. Elta næsta mann, ykkur verður vísað til sætis.
Hjúkrunarfræðingar færðu líka vagnana milli sætaraða, í einum rykk, buðu góðan dag og sprautuðu næsta .
Meðal þeirra sem fengu sprautu voru Alma Möller landlæknir, það kvisaðist út og fólk klappaði, líka þau sem sátu aftast og voru ekki alveg viss um hvers vegna þau voru að klappa.
Fyrir feðginin Magnús og Regínu var þetta tilfinningarík stund.
Stærsta bólusetningarvikan til þessa er runnin upp og miklar tafir verið á umferð við Laugardalshöll í Reykjavík. Alls verða um tíu þúsund bólusett í dag. Landlæknir var á meðal þeirra sem voru bólusett í morgun. 